Det er blevet en bedre forretning at stå for færgedriften til Læsø. Det viser den seneste årsrapport fra Færgeselskabet Læsø, som kommer ud af 2014 med et overskud på 3,4 millioner kroner. Selskabet har dermed fordoblet sit overskud i forhold til 2013, hvor det kom ud af året med et plus på 1,7 millioner kroner. Færgeselskabet har nu præsenteret overskud to år i træk. Det er især udchartring af færger, som Færgeselskabet Læsø har tjent penge på i 2014. Her var der sidste år en indtægt på 3,4 millioner kroner mod godt en halv million kroner i 2013.

Opsummering:
Færgeselskabet Læsø kommer ud af 2014 med et overskud på 3,4 millioner kroner. Overskuddet er dermed fordoblet i forhold til det foregående år.